২০০১-এর ২৫ জুলাই তিলজলার বাড়ি থেকে বেরিয়ে লেদার কমপ্লেক্সে যাওয়ার পথে অপহৃত হন খাদিম কর্তা পার্থ রায় বর্মণ। একটি মারুতি ভ্যানে তাঁকে নিয়ে চম্পট দেয় অপহরণকারীরা। মুক্তিপণ হিসেবে দাবি করা হয়  ২০ কোটি টাকা। শেষ পর্যন্ত পাঁচ কোটি টাকা দিয়ে ছাড়া পান পার্থবাবু। এরপর শুরু হয় তদন্ত।
 ২০০১-এর ২৫ জুলাই তিলজলার বাড়ি থেকে বেরিয়ে লেদার কমপ্লেক্সে যাওয়ার পথে অপহৃত হন খাদিম কর্তা পার্থ রায় বর্মণ। একটি মারুতি ভ্যানে তাঁকে নিয়ে চম্পট দেয় অপহরণকারীরা। মুক্তিপণ হিসেবে দাবি করা হয়  ২০ কোটি টাকা। শেষ পর্যন্ত পাঁচ কোটি টাকা দিয়ে ছাড়া পান পার্থবাবু। এরপর শুরু হয় তদন্ত। মামলার তদন্তভার পায় সিআইডি। গ্রেফতার হয় আফতাব আনসারি সহ মোট ছজন। এর মধ্যে আরসাদ ওরফে আসলাম, দিলসাদ ওরফে মহম্মদ ইশা এবং তারিক মেহমুদ ওরফে নঈম পাকিস্তানের নাগরিক। মামলায় মোট ৬৮ জনের সাক্ষ্য নেওয়া হয়েছে। প্রথম পর্যায়ে ২০০৯ সালে ৫ জনের যাবজ্জীবন সাজা হয়েছিল। রবিবার ৮ জনকে দোষী সাব্যস্ত করে আদালত। সোমবার সাজা ঘোষণা হয়।